**Undervisning om dåben for konfirmander.**

*(En bevidstgørelse og synliggørelse af dåben gennem oplæg, rollespil, refleksion og præsentation)*

Oplæg om dåben. ”Dåb er håb”. Fortæl historien om Jesu dåb og om Johannes Døbers virksomhed. At han gav folk en ”omvendelsesdåb” til et fornyet liv i Gud. Dåbens vand renser. I dåben bliver vi begravet med Jesus, men opstår igen med ham. I dåben bliver vi Guds børn – jf. Jesu dåb

Fortælle konfirmanderne om min egen ”dåbs-oplevelse/erkendelse” som voksen 20 årig. Hvor vigtig dåben blev for mig, så mange år senere, hvor taknemmelig jeg blev overfor mine forældre så mange år senere.

**Gennemgå dåbsritualet:**

Synger dåbs salme. 448. evt. 447.

Vi døbes TIL en tro. Trosbekendelse og Fadervor

Gennemgå dåbsritualet to dukker i babystørrelse med dåbskjoler der skal døbes.

Konfirmanderne foretager dåben sammen.

Vi trækker lod om rollerne. Far, mor, 6 faddere, resten onkler, tanter, osv.

…………

**Overvej, hvilke ord og begreber du vil sætte på dåben:**

Vælg de vigtigste ord ved dåben.

Lægger små sedler med ord, der siger noget om dåben ud på et bord. Hvert ord skal have ca. 20 kopier.

Hver konfirmand vælger to ord og begrunder overfor de andre, hvorfor de netop synes de to ord siger dem noget om dåben.

…………

Ord, der kopieres og klippes ud i små sedler. Spredes ud på flere borde, så konfirmanderne kan gå rundt og kigge på dem og vælge dem.

Kærlighed, Tro, Livsmod, Navn, Tradition, Familie, Fest, Glæde, Renselse, Frelse, Håb, Dåben er en gave, Død og opstandelse, Fortrolighed med Gud, Pagt. Genfødsel. Omvendelse. Beskyttelse. Forbindelse til Gud. Medlemskab af Folkekirken

Mads og monopolet om dåb.

1. Dilemma 1: Peter og Karina vil gerne have deres søn døbt og kommer til præsten for at snakke om det. Forældrene er ikke medlem af folkekirken, de har meldt sig ud, primært for at spare penge, men de er ikke fattige. De tror begge på Gud og det vil derfor betyde meget for dem, at få deres søn døbt. Hvad synes I? Skal han det? Og bør forældrene være medlemmer af Folkekirken først?
2. En konfirmand er ikke døbt, men vil gerne konfirmeres. Kan han ikke ligeså godt blive døbt på sin konfirmationsdag?
3. En konfirmand er meget i tvivl, om hun skal døbes og konfirmeres. Egentlig vil hun gerne. Hun synes der er rigtig meget godt i kristendommen som f.eks. budet om, at man skal elske sin næste som sig selv. Men hun føler ikke at hun kan gå ind for alt det der står i Bibelen. F.eks. tror hun ikke på, at Jesus kunne gå vandet eller gøre syge raske, men måske nok at Jesus var speciel og et særligt menneske. Skal hun lade sig døbe?